als_Latn dik_Latn sag_Latn
Prishtinë, 04 korrik 2014
Asambleisiti i Partisë së Drejtësisë, Visar Demiri, në seancën e fundit të Kuvendin Komunal në Ferizaj, ka ngritur shqetësimin e tij për disa çështje që kanë të bëjnë me hartimin e Kornizës Afatmesme Buxhetore, me theks të veçantë për mungesën e projekteve për ndërtimin apo bashkëfinancimin e objekteve të kultit, konkretisht xhamive.
Demiri, ka pohuar se janë të thirrur që të punojnë dhe angazhohen për mirëqenien e qytetarëve, andaj konsideron se edhe ndërtimi i xhamive kontribuon në rritjen e mirëqenies së qytetarëve ferizajas.
“Ne kemi ndarë disa parcela për ndërtimin e objekteve të kultit, mirëpo në këtë Kornizë Afatmesme Buxhetore nuk e shoh ndonjë projekt, apo linjë buxhetore që do të bëjë ndarje për ndërtimin e ndonjë objekti të kultit. Ne thirremi se do të punojmë për mirëqenien e qytetarëve, ndërkaq që edhe besimi bënë pjesë në mirëqenien e tyre, andaj dua sqarim. A do të ketë investime në këtë fushë apo jo?”, ka pohuar Demiri.
Ndërkaq, përgjigja e kryesuesit të KK-së së Ferizajt ka qenë se në këtë Kornizë Afatmesme Buxhetore nuk është paraparë që të bashkëfinancojnë objekte të kultit.
als_Latn als_Latn als_Latn als_Latn als_Latn